**ПРЕДШКОЛСКА УСТАНОВА „ПОЛЕТАРАЦ“ СТАРА ПАЗОВА**

**Дел. број: 1186**

**Датум: 17.11.2017. године**

**ПОЗИВ ЗА ПОДНОШЕЊЕ ПОНУДЕ**

**ЈНМВ: 06/2017 – добра**

**ПРЕДМЕТ: добра, новогодишњи поклони за децу запослених – поклон честитка**

**I ОПШТИ ПОДАЦИ О ЈАВНОЈ НАБАВЦИ**

1. **Подаци о наручиоцу:**

Наручилац: **Предшколска установа „Полетарац“ Стара Пазова**

Адреса: Владимира Хурбана број 13, Стара Пазова

Телефон: 022/311-223, тел.факс: 022/310-565

Интернет страна: poletarac.co.rs

ПИБ: 100532763

Матични број: 08011389

Шифра делатности: 8891

Текући рачуни: 840-496667-47, 840-496661-65 код Управе за трезор

 **2. Врста поступка јавне набавке:**

Предметна јавна набавка се спроводи у поступку јавне набавке мале вредности у складу са Законом и подзаконским актима којима се уређују јавне набавке.

 **3. Предмет јавне набавке:**

Предмет јавне набавке су **добра, новогодишњи поклони за децу запослених – поклон честитка.**

 **4. Није у питању резервисана јавна набавка.**

 **5.**  **Не спроводи се електронска јавна набавка.**

 **6. Контакт:** Александра Соколовић, телефон: 022/311-223, број факса: 022/310-565.

 **7**. **Одговорно лице**: директор Милица Блешић.

Поступак се спроводи ради закључења уговора о јавној набавци.

**II ПОДАЦИ О ПРЕДМЕТУ ЈАВНЕ НАБАВКЕ**

 **1.** **Предмет јавне набавке** :

Предмет јавне набавке мале вредности јесте: новогодишњи поклони за децу запослених у виду поклон честитке (у даљем тексту: поклон честитка) за децу запослених у Предшколској установи „Полетарац“ Стара Пазова.

 Ознака из општег речника:

37520000 – играчке;

18300000 – одевни предмети

 2. **Опис партије уколико је јавна набавка обликована по партијама:**

 Набавка није обликована по партијама.

**III ВРСТА, ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА**

**1. Врста добара: Поклон честитка** (играчке, дечја гардероба).

**2. Количина и опис добара:**

 Количина и опис добара која су предмет ове јавне набавке дате су у обрасцу број 1) Образац понуде.

**3**. **Начин спровођења контроле и обезбеђивање гаранције квалитета:**

Контрола испоручених добара се врши приликом записничке примопредаје од стране наручиоца, оценом да ли испоручена добра испуњавају уговорени квалитет.

**4. Рок и место испоруке:** У складу са понудом.

**IV ВРСТА КРИТЕРИЈУМА ЗА ДОДЕЛУ УГОВОРА**

Избор најповољније понуде ће се извршити применом критеријума: **„економски најповољнија понуда“**. Комисија ће извршити избор економски најповољније понуде на основу елемената критеријума утврђених конкурсном документацијом, којима је одређен број пондера тако да максимални број пондера износи 100 (сто).

У ситуацији када постоје две или више понуда са истим бројем пондера, елемент критеријума на основу којег ће наручилац извршити доделу уговора биће **редослед пријема понуда.**

**V** Увид и преузимање конкурсне документације врши се на Порталу јавних набавки и на интернет страни наручиоца, а може се преузети и лично на адреси понуђача.

**VI** Понуђач подноси понуду непосредно или путем поште у затвореној коверти, затворену на начин да се приликом отварања понуда може са сигурношћу утврдити да се први пут отвара. На полеђини коверте навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди. Понуду доставити на адресу: Предшколска установа „Полетарац“ Стара Пазова, улица Владимира Хурбана 13, Стара Пазова, са назнаком: „Понуда за ЈНМВ број 06/2017 – добра – набавка добара, НОВОГОДИШЊИ ПОКЛОНИ ЗА ДЕЦУ ЗАПОСЛЕНИХ – ПОКЛОН ЧЕСТИТКА, – НЕ ОТВАРАТИ“. Понуда се сматра благовременом уколико је примљена од стране наручиоца **до дана 27.11.2017. године до 8,00 часова**.

Наручилац ће, по пријему одређене понуде, на коверти, односно кутији у којој се понуда налази, обележити време пријема и евидентирати број и датум понуде према редоследу приспећа. Уколико је понуда достављена непосредно наручилац ће понуђачу попунити и оверити образац потврде о дану и времену непосредног подношења понуде (Образац број 6).

Понуда коју наручилац није примио у року одређеном за подношење понуда, односно која је примљена по истеку дана и сата до којег се могу понуде подносити, сматраће се неблаговременом и биће враћена неотворена.

**VII** Отварање понуда ће се обавити **дана 27.11.2017. године у 9,00 часова**, у просторијама Предшколске установе „Полетарац“, Стара Пазова, улица Владимира Хурбана број 13.

Отварање понуда је јавно и њему могу присустовати овлашћени представници понуђача који морају имати попуњено писмено овлашћење за учешће у поступку отварања (Образац број 7) које се предаје комисији непосредно пре отпочињања поступка отварања понуда.

Није дозвољено достављање понуде електронским путем.

**VIII** **РОК ЗА ДОНОШЕЊЕ ОДЛУКЕ**

Наручилац ће, у складу са чланом 108 Закона, а на основу извештаја о стручној оцени понуда, донети одлуку о додели уговора у року од 10 (десет) дана од дана јавног отварања понуда.